Margi By Pass Ida Bagus Mantra

Marga By Pass Prof Dr. Ida Bagus Mantra utawi Marga By Pass Ida Bagus Mantra inggih punika margi ageng lantangné 26 km sané ngubungin Denpasar lan Bali Kangin. Margine puniki karancang saking warsa 1990, karesmiyang ring warsa 2005 miwah dados akses utama margine nuju sisi kangin Bali utawi sawalikné.
Marga puniki ngubungang genah saking Denpasar nuju Kusamba taler nyadiayang aksés nuju Labuhan Padangbai lan Labuhan Rakyat Kusamba. Marga By Pass Ida Bagus Mantra nyambungin kutus wewidangan kecamatan sané kahubungang inggih punika Dénpasar Kangin, Sukawati, Blahbatuh, Gianyar, Banjarangkan, Klungkung miwah Dawan.

Lelintihan
Margi puniki sampun karancang saking warsa 1990, ngelantur awarsané ngawit kamargiang uji kelayakan tur panumbasan tanah kapertama, santukan dana sané kaanggén nénten ja akéh, pakaryan margi puniki perdana kakaryanin ring warsa 1998, santukan wénten krisis monetér, pakaryan puniki karérénang ngantos 2001, tahap kapertama puput ring warsa 2003, salanturné tahap kalih puput tur margi puniki karesmiyang ring warsa 2005. 
Wénten taler pawangunan jalur ganda tahap kaertama wawu kamargiang 2009, ngantos puput ring warsa 2011. Pawangunan tahap kalih kamargiang ring warsa 2012, taler pawangunan tahap tiga kamargiang ring warsa 2012 makasami pakaryan ipun kakaryanin olih Adi Karya. 
Pabéa sané kamedalang antuk pawangunan margi puniki ring pawangunan tur panumbasan tanah saking dana APBD Propinsi Bali tur APBD saking Kabupatén/Kota, antuk pawangunan jalur ganda utawi jalur gelis katanggung olih pasilihan emes saking pameréntah Ostrali, sané ngacakupin 89% pabéa, taler wénten 11% saking APBN Pusat. Kaparinamain mawit Gubernur Bali ka-5 inggih punika Ida Bagus Mantra.

Lanskap
Margi utama puniki magenah ring Propinsi Bali sané ngentasin 3 Kabupatén/Kota inggih punika Kota Denpasar, Kabupatén Gianyar tur Kabupatén Klungkung, margi sané karesmiyang 2005 puniki dados jalur utama sané ngubungang Bali Kelod sareng Bali Kangin. Margi niki kawangun ring duur tanah lad uma tur tegalan sané ngapentang lantangné 26 km, sané mangkin dados jalur perékonomian saking pusat Kota Dénpasar nuju Bali Kangin. Margi niki kakelola langsung olih Balai Parilaksana Marga Nasional VII ring sor Kamentrian Pakaryan Umum. Lanskap margi niki magenah ring wawengkon iklim tropis antuk kalih madan, antuk curah sabeh rerata nyabran warsa 2.068,6 mm antuk suhu udara rerata 27,3°C lan suhu pinih tegeh ngantos 31,4°C, taler katieban udara rerata 80,5% saha katieban pinih éndép nganti 72,3%. Topografi lanskap margi niki magenah ring kategehan sawatara 0-75 m ring duur pamukaan segara antuk orientasi arah Kalér Kangin–Kelod Kawan sané sacara sajangkepné ngepentang pada sareng garis pasisi.

Wénten 18 désa/kelurahan miwah 4 kecamatan ring Kota Dénpasar, Kabupatén Gianyar, miwah Kabupatén Klungkung. Wawidangan 18 désa sane kaentasin olih margi puniki luiré: (Kota Dénpasar) Kesiman Kertalangu, (Gianyar) Batubulan, Sukawati, Saba, Keramas, Pering, Lebih, Tulikup, (Klungkung) Negari, Takmung, Negari, Satra, Tojan, Gélgél, Jumpai, Tangkas, Dawan Klod, lan Kusamba.

 Landmark 
Patung Ida I Dewa Agung Istri Kanya
Patung Titi Banda

 Pustaka 

Kategori:Margi ring Bali